CELEX: C2007/247/04
Language: sl
Date: 2007-10-20 00:00:00
Title: Zadeva C-318/07: Predlog za sprejetje predhodne odločbe, ki ga je vložilo Bundesfinanzhof (Nemčija) dne 11. julija 2007 – Hein Persche proti Finanzamt Lüdenscheid

20.10.2007   
            
            
               SL
            
            
               Uradni list Evropske unije
            
            
               C 247/3
            
         Predlog za sprejetje predhodne odločbe, ki ga je vložilo Bundesfinanzhof (Nemčija) dne 11. julija 2007 – Hein Persche proti Finanzamt Lüdenscheid
   (Zadeva C-318/07)
   (2007/C 247/04)
   Jezik postopka: nemščina
   Predložitveno sodišče
   Bundesfinanzhof
   Stranki v postopku v glavni stvari
   
      Tožeča stranka: Hein Persche
   
      Tožena stranka: Finanzamt Lüdenscheid
   Vprašanja za predhodno odločanje
   
               1)
            
            
               Ali donacije državljana države članice v obliki predmetov za vsakdanjo uporabo organom, ki imajo sedež v drugi državi članici in so v slednji priznani kot splošno koristni, sodijo na področje uporabe prostega pretoka kapitala (člen 56 Pogodbe o ustanovitvi Evropske skupnosti)?
            
         
               2)
            
            
               Če je odgovor na prvo vprašanje pritrdilen:
               Ali je, glede na obveznost davčnih organov, da preverijo izjave davčnih zavezancev in glede na načelo sorazmernosti (člen 5(3) Pogodbe o ustanovitvi Evropske skupnosti), v nasprotju s prostim pretokom kapitala (člen 56 Pogodbe o ustanovitvi Evropske skupnosti), če pravo države članice dobrodelnemu organu oprosti davek na donacije le če ima slednji sedež v tej državi članici?
            
         
               3)
            
            
               Če je odgovor na drugo vprašanje pritrdilen:
               Ali Direktiva 77/799/EGS davčnim organom držav članic nalaga obveznost, da pridobijo pomoč upravnih organov druge države članice, da bi preverili dejansko stanje, nastalo v tej drugi državi članici oziroma ali lahko davčni zavezanec na podlagi postopkovnih pravil njegove države nosi dokazno breme (objektivno dokazno breme) glede dejanskega stanja, nastalega v tujini?